‏- סדרה של NETFLIX -
‏אם תחפשו אותי בוויקיפדיה…
‏- גראהם הנקוק -
‏תגלו שמגדירים אותי ‏כארכאולוג מדומה או כמדען מדומה.
‏- מדען מדומה -
‏בכנות, זה אבסורדי לדעתי.
‏אני מדען מדומה ‏בדיוק כמו שדולפין הוא דג מדומה.
‏אני כתב חוקר.
‏התפקיד שלי הוא לחקור את הסיפור הרשמי.
‏מה היה בעבר
‏שהמודל הקיים של הפרהיסטוריה לא מסביר?
‏חריגות ופרדוקסים הם דברים מעניינים מאוד.
‏הם אלה שהביאו אותי לפה, לאיי הבהאמה.
‏- רוחות מעולם שטבע -
‏מרתקים אותי מקומות בעולם ‏שעדיין לא חקרו אותם היטב.
‏זו הסיבה שביליתי שנים בצלילה באדני יבשה,
‏כי יש שם עשרות מיליוני מ"ר של שטח
‏שהיה מעל פני המים בעידן הקרח ‏ושנמצא היום מתחת למים.
‏וגם פה, באיי הבהאמה.
‏אלה איי בימיני.
‏- מפרץ מקסיקו ‏האוקיינוס האטלנטי -
‏במרחק של פחות ממאה ק"מ מחוף מיאמי,
‏מפרידה בין בימיני לבין יבשת אמריקה
‏תעלת מים עמוקים הידועה בשם מצר פלורידה.
‏- בימיני - מצר פלורידה - פלורידה -
‏אולי זה נראה לכם מקום בלתי סביר
‏לחיפוש רמזים לציוויליזציה אבודה,
‏אבל משהו מדהים התגלה פה, מתחת לגלים.
‏במרחק 2.5 ק"מ מקו החוף, קרוב לזרם הגולף,
‏יש מבנה מסיבי מאבני ענק מונחות בקפידה…
‏שנראה ממש כמו כביש מגליתי או מרפסת מרוצפת…
‏- דרך בימיני -
‏מה שהעניק לו את הכינוי "דרך בימיני".
‏- אטלנטיס באיי הבהאמה? -
‏התצורה התגלתה לראשונה ב-1968 ‏על ידי קבוצת צוללנים
‏שחיפשו את העיר האבודה האגדית אטלנטיס
‏בין גלי הבהאמה.
‏- מימי בימיני מניבים סימנים של עולם אבוד -
‏בהתלהבותם, הם הכריזו בפני העולם
‏שהם מצאו את הדרך לאטלנטיס עצמה.
‏- אטלנטיס נמצאה -
‏הסיפור מספר שאטלנטיס ‏הייתה קיימת בשנת 8000 לפנה"ס,
‏ותקפה את אתונה. ‏היוונים לא היו קיימים ב-8000 לפנה"ס.
‏כל זה פשוט אבסורדי.
‏- מדען מספר על עיר שטבעה -
‏אני חושש שאין בסיפור הזה שמץ של היסטוריה.
‏- אם זו לא אטלנטיס, מה זה? ‏מציאת יבשת אבודה -
‏כצפוי, כל הדיבורים על אטלנטיס ‏גרמו לארכאולוגים להטיל ספק
‏במה שנראה כמו מבנה מגליתי תת ימי…
‏- חידה גאולוגית: ‏אטלנטיס או פסולת טבעית? -
‏כהייפ נלהב ותו לא.
‏עד היום, ארכאולוגים מתעקשים
‏שהתצורה התת-ימית הזו ‏היא פשוט קטע של סלע חוף שבור
‏שכנראה נוצר לפני כ-3,000 שנים ‏כחלק מתהליך טבעי.
‏מחשש שיסכנו את המוניטין שלהם,
‏רק מעט מלומדים חקרו את האתר ברצינות.
‏לי אין עכבות כאלה.
‏משום שבין אם המבנה
‏בבימיני הוא חלק מעיר תת ימית או לא,
‏יהיה פזיז להתעלם ממנו לחלוטין.
‏ולכן באתי הנה
‏עם טכנולוגיה חדשנית וצוות מומחים
‏כדי לפתוח מחדש את התיק הרדום הזה.
‏השותף שלי לצלילה הוא ד"ר מייקל היילי…
‏תן לי את המסכה.
‏…ביולוג ימי שחקר את מי הקריביים
‏במשך יותר מ-40 שנים.
‏גראהם, בוא נשחה לפה.
‏"דרך בימיני", כפי שקוראים לה, ‏נמצאת רק חמישה וחצי מטרים
‏מתחת לפני הים.
‏צלילה קלה.
‏בזמן שמייק ואני ‏עושים את דרכנו למבנה המסתורי,
‏למעלה, חבר נוסף בצוות שלנו, קייל דיופולט,
‏מתכונן לסרוק את האזור ‏באמצעות מערך הסונאר שלו.
‏קייל הוא חוקר ימי
‏עם שנות ניסיון רבות ‏של חיפוש בקרקעיות הים ברחבי העולם
‏אחר הריסות וחריגות.
‏הכול מוכן.
‏הסונאר שלו אמור לחשוף את הדרך ‏כמו צילום רנטגן,
‏כך שנראה בצורה ברורה הרבה יותר
‏איך הלבנים האלה אולי הונחו במקור.
‏אני מקווה להראות משהו שמעולם לא נראה בעבר.
‏- קייל דיופולט ‏חוקר ימי -
‏אם זה מבנה מעשה ידי אדם, ‏הייתי מצפה לראות קווים מדויקים
‏משום שבדרך כלל, ‏זוויות של 90 מעלות לא נוצרות בטבע.
‏זה נדיר מאוד.
‏מה שהייתי רוצה לעשות ‏הוא פשוט לרדת בדיוק באמצע.
‏גראהם, תראה את זה.
‏מתחת למים, מייק ואני ‏מתקרבים לקו האבנים הגדולות
‏על הקרקעית, הריקה מלבדו.
‏סערות שהתרחשו לאחרונה ‏העלו משקעים, מה שמפחית את הראות.
‏למרות זאת, קל לזהות ‏את שורות המגליתים המסודרות למשעי.
‏הן הונחו בסימטריה מושלמת.
‏אני יכול לשחות לצד השורה
‏ואני מסוגל לראות ‏שהמבנה ישר לחלוטין ומדויק.
‏זה מראה מרשים מאוד.
‏הלוחות מקבילים ובעלי זוויות ישרות להפליא.
‏האבנים הגדלות האלה הן באמת עצומות.
‏השטח שלהן הוא כארבעה וחצי מטרים בצד אחד
‏וכשלושה וחצי מטרים בצד השני.
‏זה לא הקודקוד של מבנה קבור גדול יותר.
‏רוב האבנים מונחות ‏ישירות על רצפת האוקיינוס.
‏מה שכל כך חריג
‏הוא שחלק מהחלקים של המבנה שלא נגעו בהם
‏נראים מפולסים, ‏למרות הגודל המסיבי של המגליתים.
‏וכשמייק ואני מביטים מקרוב יותר, ‏אנחנו מגלים את הסיבה.
‏יש משהו מתחתיהן.
‏בוא הנה, גראהם.
‏תסתכל על זה.
‏סדרה של אבנים קטנות יותר ‏תקועות מתחת ללוחות הענקיים האלה,
‏ושומרות עליהם מאוזנים מעל קרקעית הים.
‏אפשר לראות את אבני היסוד האלה בבירור.
‏אין מצב שהאבנים האלה ‏הגיעו אל מתחת ללוחות האלה,
‏שחלקם שוקלים עד עשר טונות,
‏אלא אם הניחו אותן שם בכוונה.
‏אין שום ספק בכך, לדעתי.
‏הטבע לא יכול להסביר את הסדירות, את הארגון,
‏את התכנון ואת הדיוק של המבנה הזה.
‏ברור שאנחנו מסתכלים על מבנה מעשה ידי אדם.
‏נעשו מאמצים ענקיים ליצור
‏פלטפורמה מגליתית מפולסת על אדמה משופעת.
‏ועל מנת לפלס את הפלטפורמה הזו,
‏השתמשו באבני יסוד מתחת למגליתים הענקיים.
‏מקרוב, היה קשה להבין
‏מה עשויה הייתה להיות הצורה הכוללת המכוונת.
‏אבל סריקות הסונאר של קייל ‏אמורות לתת לנו פרספקטיבה נוספת.
‏אז עכשיו אנחנו מתחילים לראות את האבנים ‏של החלק העיקרי של הדרך.
‏אוקיי. ‏-ובהחלט אפשר לראות את החריצים…
‏לגמרי.
‏…ואת הצורה האחידה של הדרך.
‏ההפרדה מדהימה.
‏רוב האבנים אחידות מאוד. ‏-כן.
‏רובן באורך שלושה עד שלושה וחצי מטרים,
‏וברוחב זהה.
‏אז מדובר בחלקים ממש משמעותיים. ‏-בהחלט.
‏תסתכלו על הקצה הישר פה.
‏כן, לגמרי.
‏כן, בהחלט אפשר לראות את הקווים שבין האבנים
‏כאילו הן הוכנו… ‏-כן.
‏…ואז הונחו בצורת דרך. זה… ‏-כמעט מרובעות לחלוטין.
‏בהחלט.
‏כמו שאמרתי, ‏אפשר בהחלט לראות שמדובר בלבנים.
‏כן.
‏וסרקתי את שני הצדדים מכל צד של הדרך
‏ואין שום דבר כזה בסביבה.
‏אם התצורה הזו הייתה פשוט ‏תוצאה טבעית של הגאות,
‏כפי שגאולוגים התעקשו כשהיא התגלתה לראשונה,
‏למה החלקים הקצרים יותר של הדרך ‏מונחים בזווית ביחס לדרך הראשית?
‏לא הגיוני שהם יהיו מקבילים?
‏ולמה אנחנו לא רואים ‏תצורות דומות בקרבת מקום?
‏כלומר, זה לא רק הבלאי או האחידות של הכול,
‏אלא גם שום דבר מסביב לדרך נראה ככה. ‏-כן.
‏מישהו הניח את זה פה. ‏-כן.
‏אז דעתי האישית היא שזה מעשה ידי אדם.
‏מייק, מה אתה חושב על זה?
‏על מה אנחנו מסתכלים?
‏טוב, צללתי בכל רחבי העולם
‏וזה המבנה היחיד מסוגו שראיתי מימיי.
‏בכל מקרה, הוא ייחודי לגמרי.
‏כשהקשבתי לטענות של אלה ‏שחושבים שזה מבנה טבעי,
‏הם טענו שאלה סלעי חוף.
‏הרבה פעמים, אדני יבשה סלעיים ‏נשברים לחתיכות
‏ועדיין שומרים על הצורה הכוללת.
‏אבל הלבנים בבימיני נבדלות זו מזו בבירור,
‏ויש להן צורת כרית אחידה.
‏קשה לי מאוד לדמיין ‏איך הטבע היה יכול ליצור את זה.
‏מעולם לא ראיתי סלעי חוף נשברים ככה.
‏אתה ראית? ‏-גם אני לא.
‏וזה נראה לי בבירור כמו מלאכה אנושית.
‏נראה בהחלט שזה עשוי להיות ‏מבנה מעשה ידי אדם.
‏אם אני צודק, הוא ודאי נבנה בתקופה
‏שהחלק הזה באיי הבהאמה היה מעל לפני המים.
‏ומכל הנתונים הזמינים
‏אנחנו מקבלים תמונה די טובה ‏של הדרך כפי שהיא נראתה
‏כשהיא הייתה מעל לקו החוף.
‏צורת הקרס עוברת בערך ‏מצפון-מזרח לדרום-מערב,
‏לאורך כ-490 מטר.
‏כמעט ארבעה וחצי מגרשי פוטבול.
‏האבנים הגדולות ביותר ‏הן באורך של שלושה עד ארבעה מטרים
‏וברוחב של שניים עד שלושה מטרים.
‏ועל שתי המדרגות יש מרווחים שנראים מכוונים.
‏אבל אין דרך לדעת אם היה ‏מבנה אדיר מעץ שנבנה מעל הדרך.
‏רק האבנים נותרו.
‏אבל לעצם קיומו ‏של מבנה מסיבי מעשה ידי אדם פה
‏יש השלכות מדהימות.
‏משום שהאזור הזה באיי הבהאמה ‏נמצא מתחת לפני המים במשך אלפי שנים.
‏למעשה, רוב האיים המרכיבים ‏את מה שנקרא היום גדת בהאמה הגדולה,
‏היו מחוברים זה לזה בעידן הקרח,
‏והתנשאו בנקודות מסוימות ‏עד 100 מטר מעל לפני המים.
‏- פלורידה ‏בימיני -
‏חלק מאי בהאמה גדול ומלבני,
‏לא רחוק מהמקום שבו נמצאת היום פלורידה…
‏- 8,000 לפנה"ס -
‏אי שקיים פה במשך יותר מ-100,000 שנים.
‏- אי באהמה -
‏פני הים עלו ב-122 מטר ‏בסוף עידן הקרח האחרון
‏ותוך כדי,
‏בלעו מיליוני מטרים רבועים ‏של אדמה טובה ברחבי העולם.
‏ואם ננסה לספר את הסיפור האנושי בלי להתחשב
‏באותם מדפים יבשתיים ששקעו ‏ובמה שקרה עליהם,
‏אנחנו עלולים לפספס הרבה מידע חשוב.
‏הנתונים החדשים שאספנו על דרך בימיני
‏מרמזים לי בהחלט שהמבנה הזה, ‏שנמצא היום מתחת לפני המים, הוא עתיק מאוד.
‏ועדיין, ארכאולוגים לא ממהרים להיענות לאתגר
‏ולחפש ראיות לציוויליזציות קדומות יותר ‏פה, באיי הבהאמה.
‏הם מסרבים לשקול את האפשרות.
‏אם חיה ציוויליזציה מפותחת לפני, ‏בואו נגיד 30,000 שנה…
‏- ד"ר מייקל שרמר ‏סקפטיק מגזין -
‏כך חושב גראהם, אוקיי,
‏איפה הפסולת שלהם? איפה הבתים שלהם?
‏אתם יודעים, איפה כלי האבן או המתכת שלהם?
‏איפה הכתבים שלהם?
‏עשויות להיות ראיות כאלה ‏לציוויליזציה מפותחת מעידן הקרח
‏שמחכות להיחשף מתחת לגלים בארץ שמאז הוצפה.
‏אבל לא תמצאו אותן אם לא תטרחו לחפש.
‏לא מדובר בציוויליזציה בבימיני.
‏מדובר בציוויליזציה על הגדה כולה, ‏והיא ענקית.
‏המחקר פשוט מעולם לא נעשה. ‏-כן.
‏הוא לא נעשה משום שעולם הארכאולוגיה ‏מרגיש שאין טעם במחקר הזה.
‏משום שעולם הארכאולוגיה מרגיש
‏שציר הזמן של הציוויליזציות האנושיות ‏כבר פוענח.
‏כך שאין סיבה לחקור את העניין.
‏- פלורידה -
‏דרך בימני צופה על תעלת מים עמוקים
‏שעברה פעם בין אי בהאמה של עידן הקרח ‏לאמריקה הצפונית.
‏- דרך בימיני ‏אי בהאמה -
‏תעלה שבה זורם זרם הגולף,
‏מה שהופך אותה לנקודת ציון חשובה מאוד ‏עבור ספינות המפליגות צפונה
‏ממפרץ מקסיקו לעבר האוקיינוס האטלנטי.
‏כמו הסירה האגדית חסרת המשוטים של קצלקואטל.
‏לוחות האבן עשויים היו להיות חלק ‏מאנדרטה גדולה יותר או סימן דרך.
‏מורשת של תרבות ימאים
‏שחזו במים הגואים בסוף עידן הקרח האחרון.
‏תרבות שאולי מיפתה את הנקודה החשובה הזו.
‏ביקשתי ממייק שיצטרף אליי לחוף
‏להביט בהעתקים של כמה ממפות העולם ‏העתיקות ביותר ששרדו.
‏אולי הוא נווט ותיק,
‏אבל אני מוכן להתערב ‏שהוא מעולם לא השתמש במפות כאלה.
‏הסיפור של המפות האלה די מסובך.
‏המפות האלה שורטטו בדרך כלל
‏במאות ה-14, ה-15 וה-16 של העידן שלנו.
‏אבל משרטטי המפות הודו בחופשיות ‏שהם העתיקו אותן ממפות מקוריות עתיקות יותר
‏וצירפו מידע חדש מעידן התגליות.
‏בוא נתחיל מהמפה המפורסמת הזו.
‏זו מפת פירי ראיס, ‏ששורטטה על ידי אדמירל תורכי…
‏נכון. ‏-…ב-1513.
‏הוא מספר לנו בכתב היד שלו, על המפה,
‏שהוא ביסס אותה ‏על 20 מפות מקור עתיקות יותר.
‏בנוסף למקורות העתיקים האלה,
‏פירי ראיס התייחס גם לתרשימים ‏מההפלגות האחרונות ליבשת אמריקה
‏של כריסטופר קולומבוס ואחרים.
‏התוצאה הייתה מפה עולמית,
‏אבל כיום, רק השליש המערבי שלה עדיין קיים.
‏זה מעניין מאוד, גראהם, ‏משום שיש לך פה קו חוף
‏שמראה את נהרות דרום אמריקה בדיוק מרשים.
‏כן.
‏ייצוג באמת טוב מאוד של החוף בדרום אמריקה.
‏אבל מה שבולט בעיניי כחריגה ענקית
‏הוא האי הגדול הזה
‏בחוף הדרום-מזרחי של אמריקה הצפונית.
‏מול חוף פלורידה הקטועה
‏יש אי גדול ומלבני, הנוטה במאונך.
‏הוא לא דומה לשום דבר ‏שקולומבוס היה אמור להיתקל בו או לצייר.
‏ניסו להסביר את זה כשרטוט גרוע של קובה.
‏וזה פשוט לא מתקבל עליי, ‏משום שאי אפשר לטעות בכך.
‏טוב, זה ארוך, דק ופונה בציר שונה.
‏על ציר מזרח-מערב. ‏בעוד זה על ציר צפון-דרום.
‏אין אי כזה, והוא גם לא היה קיים בשנת 1513.
‏אבל אי בצורה ובגודל האלה בדיוק
‏כן התקיים בעידן הקרח האחרון.
‏החלק הגדול של גדות בהאמה הגדולות ‏שהיו מעל פני המים.
‏ואם תסתכלו מקרוב על מה שפירי ראיס שרטט ‏לאורך חוט השדרה של האי,
‏תראו סדרה של אבנים מסודרות בשורה.
‏מזכיר לכם משהו?
‏השורה הזו נראית לי
‏דומה ממש לשורת המגליתים שבדרך בימיני.
‏זה לא יהיה חריג למפה מהתקופה ההיא,
‏משום שהם לקחו את מה שהם ראו ‏כמאפיין של האזור.
‏כמו שאנחנו רואים את הפיל הזה במערב אפריקה,
‏חיות מוזרות פה, בדרום אמריקה.
‏והמאפיין הזה, פה, שאיננו הרים.
‏פירי ראיס לא ציין הרים ככה. זה משהו אחר.
‏אני חושב שזו דרך בימיני.
‏לא אכפת לי אם דרך בימיני היא מעשה ידי אדם.
‏הטענה שלי לגבי דרך בימיני
‏היא שזה פאקינג מוזר ‏שהיא מופיעה במפה מעל פני המים.
‏כן.
‏מפה ששורטטה ב-1513 ‏והתבססה על מפות מקור עתיקות יותר.
‏ההופעה המוזרה הזו של אי מעידן הקרח
‏איננה המאפיין החריג היחיד ‏במפה יוצאת הדופן של פירי ראיס.
‏כשנעים דרומה, מוצאים גוש יבשה גדול.
‏כן.
‏וזה מוזר מאוד.
‏נגעת באחד מההיבטים השנויים ביותר במחלוקת
‏במפת פירי ראיס.
‏זה קו חוף שמשתרע מדרום אמריקה
‏לאורך הקצה הדרומי של האוקיינוס האטלנטי.
‏אף אחד לא אמור היה לדעת על כך ב-1513.
‏תסתכלו על מפת עולם אחרת.
‏- האטלס של פינקרטון -
‏מפת פינקרטון, שפורסמה ב-1812.
‏היא מדויקת במידה מרשימה, מלבד דבר אחד.
‏אנטארקטיקה לא מופיעה.
‏משום שהציוויליזציה שלנו ‏לא גילתה את אנטארקטיקה עד 1820.
‏- הקוטב הדרומי -
‏זו הסיבה שהיסטוריונים ‏לא מוכנים להכיר באפשרות
‏שהיא עשויה להופיע במפה ששורטטה ב-1513.
‏השטח במפה שיש האומרים ‏שעשוי לציין את אנטארקטיקה,
‏טוב, זו פשוט לא אנטארקטיקה.
‏- ד"ר קולין אימבר ‏אוניברסיטת מנצ'סטר -
‏זו דרום אמריקה.
‏- צפון אמריקה ‏דרום אמריקה -
‏כל מה שקרה הוא שפירי ראיס שרטט את קו החוף,
‏נגמר לו הנייר, אז הוא שינה כיוון.
‏הוא פשוט צייר קשקוש.
‏ואני חושב שהקשקוש הטעה אותנו
‏לחשוב שהוא יותר מזה.
‏אולי זה היה הגיוני, ‏אם מפת פירי ראיס הייתה הדוגמה היחידה.
‏אבל אנטארקטיקה מופיעה ‏גם במפות אחרות מהמאה ה-16.
‏- החוג האנטארקטי -
‏כאן היא מופיעה בפירוט, ואפילו מתויגת.
‏במפת אורונטיוס פיניאוס, ששורטטה ב-1531.
‏- הארץ הדרומית -
‏גם היא התבססה על מקורות עתיקים,
‏לפני שחוקר מודרני כלשהו ראה אותה אי פעם.
‏אבל אם אנטארקטיקה נמצאת על מפת פירי ראיס,
‏למה היא פונה בצורה משונה כל כך ‏ומחוברת לדרום אמריקה?
‏תסתכלו על קו החוף האנטארקטי, ‏לא כפי שהוא היום…
‏- האוקיינוס ההודי - אפריקה ‏האוקיינוס האטלנטי - דרום אמריקה -
‏- 2,000 לספירה -
‏אלא כפי שגאולוגים חושבים שהוא היה ‏כשפני המים היו נמוכים יותר…
‏- 18,000 לפנה"ס -
‏וכיפת הקרח הדרומית השתרעה צפונה ‏במהלך עידן הקרח האחרון.
‏אם תשרטטו את קו החוף של אנטארקטיקה ‏בעידן הקרח,
‏הוא דומה מאוד לקו החוף ‏במפת פירי ראיס.
‏אנטארקטיקה, מופיעה בצורה די מדויקת,
‏ודומה מאוד לאיך שנראתה ‏במפות עתיקות בעידן הקרח,
‏היא פרדוקס אמיתי ובעיה שדורשת הסבר.
‏ולדעתי, התשובה הברורה לבעיה הזו ‏היא לא צירוף מקרים
‏ולא פנטזיה של משרטטי המפות.
‏התשובה היא מפות המקור שבעזרתן הן שורטטו.
‏אני חושב שהמפות האלה רומזות
‏על פרק אבוד גדול בהיסטוריה האנושית.
‏באינדונזיה, במקסיקו ובמלטה,
‏ראינו מבנים מגליתיים מתקדמים ‏הקשורים לגיבורים מתרבתים
‏שהגיעו בסירות ולימדו את המקומיים ‏על חקלאות, חוקים והנדסה.
‏עכשיו, המפות האלה מרמזות ‏שהרבה לפני המסע המפורסם של מגלן,
‏תרבות מתקדמת אכן הקיפה ‏את העולם בעידן הקרח.
‏כל אלה מצביעים על כך ‏שאסור לנו לדחות את האפשרות
‏שאבותנו השיגו רמת טכנולוגיה
‏שאפשרה להם לחקור ולמפות אוקיינוסים.
‏אסור להתעלם ממנה.
‏האם יש עוד משהו משכנע באזור הקרוב
‏שעשוי להצביע על מבנה מעשה ידי אדם?
‏יש פה עוד פלא מעשה ידי אדם שאין לו הסבר.
‏חבוי עמוק בתוך יער המנגרובים ‏העבות של בימיני,
‏אזור שאפשר להגיע אליו רק בסירה.
‏סדרה של תילים מתנשאת מתוך הביצה ‏לגובה שלושה מטרים
‏שמתחילה במשטחי חול ריקים ‏ויוצרת צורה מוזרה באורך 152 מטר.
‏כמו קווי נסקה הידועים בפרו,
‏זו תופעה שמוטב לצפות בה מהאוויר.
‏צורה שאין לטעות בה ‏של תושבי בימיני הקדומים המפורסמים ביותר.
‏דמות כריש החצובה בביצת המנגרובים
‏נמצאת פה מתחילת הזיכרון האנושי.
‏למרות שארכאולוגים ‏מעולם לא חקרו אותה לעומק,
‏כי הם לא יכולים לאשר את מקורותיה.
‏ובכל זאת, זה טורף שכל תרבות ימאים קדומה,
‏כולל הציוויליזציה האבודה שאותה אני מחפש,
‏ודאי פחדה ממנו וכיבדה אותו.
‏אם כך, מי היו הנווטים הקדומים האלה?
‏ובכן, תוך סיכון לעורר שוב ‏את זעמו של הזרם המרכזי באקדמיה…
‏בואו נדבר על אטלנטיס.
‏אני לא מאמין שבימיני ‏היא המקום שבו הייתה אטלנטיס
‏או שאטלנטיס שוכנת בקרבת איי הבהאמה.
‏אבל האגדה על העיר שטבעה מסקרנת,
‏בדיוק משום שהיא מציעה לנו ‏את התיאור המפורט ביותר של משהו
‏שלדעתי, באמת היה קיים.
‏ציוויליזציה מפותחת אבודה מעידן הקרח.
‏הפילוסוף היווני, אפלטון,
‏הוא המקור הקדום ביותר ששרד ‏לסיפורה של אטלנטיס.
‏והוא מתאר אותה באופן חי למדי.
‏אטלנטיס הייתה ציוויליזציה מוקדמת.
‏שהתגאתה בארכיטקטורה יפהפייה, ‏בטכנולוגיה מתקדמת
‏ובתכנון עירוני בקנה מידה אדיר.
‏היא גם שלטה בצי גדול ‏שהיה מסוגל לנווט בעולם
‏כשהוא מקרין את כוחו ‏מקרוב ומרחוק על פני האוקיינוסים.
‏עד שהכתה בעיר ‏סדרה של רעידות אדמה ושיטפונות אדירים,
‏אסון אמיתי,
‏והיא שקעה בין הגלים.
‏אפלטון אמר שאת הסיפור על אטלנטיס ‏הוא שמע דרך אביו הקדמון, סולון.
‏אותו סולון ביקר במצרים.
‏ואנחנו יודעים שתאריך הביקור ההוא ‏היה 600 לפנה"ס.
‏באותו ביקור הוא ביקר במקדש
‏שבו הכוהנים סיפרו ‏על ציוויליזציה מפותחת אבודה,
‏שלה הם קראו אטלנטיס,
‏שנחרבה בשיטפון
‏תשעת אלפים שנה לפני ביקורו של סולון.
‏אז יש לנו תאריך לחורבן אטלנטיס, ‏9,600 לפנה"ס.
‏בדיוק הזמן שבו אסון גלובלי
‏ועלייה קטסטרופלית במפלס פני הים
‏התרחשו, בסוף עידן הקרח.
‏צירוף מקרים? אולי.
‏אבל העובדה שאגדת אטלנטיס ‏מתאימה בצורה מדויקת כל כך
‏לראיות המדעיות האחרונות על תום עידן הקרח,
‏צריכה לגרום אפילו לספקנים ‏הגדולים ביותר לעצור ולחשוב.
‏האם לא סביר הרבה יותר שזו פשוט אלגוריה?
‏- ניוזנייט ‏בי-בי-סי, 1998 -
‏אולי הייתי חושב כך אלמלא העובדה ‏שהסיפור של אפלטון
‏חוזר על עצמו ברחבי העולם ‏בפי אנשים שלא היה להם קשר לאפלטון.
‏ואני חושד שכולם שואבים ממקור משותף,
‏זיכרון משותף של אירוע אמיתי.
‏כשאפלטון מספר את סיפור אטלנטיס, ‏הוא גם מספר לנו למה אטלנטיס שקעה.
‏זה לא קרה רק בגלל אסון.
‏אלא גם בגלל היהירות, ההיבריס, הגאווה
‏שצמחו ביחד עם אטלנטיס.
‏זו הסיבה שאטלנטיס נחרבה.
‏משום שהיא חדלה לחיות בהרמוניה עם היקום.
‏ואני חושב שהציוויליזציה שלנו כיום ‏נמצאת במצב דומה מאוד.
‏חדלנו לחיות בהרמוניה עם היקום.
‏ההתנשאות שלנו בגלל הישגינו,
‏המוכנות שלנו לכפות את עוצמתנו ברחבי העולם,
‏על עמים פחות חזקים.
‏כל הדברים האלה, במונחים מיתולוגיים,
‏מרמזים על כך שהציוויליזציה שלנו ‏בסכנה חמורה.
‏כשפרסמתי את "טביעות אצבעותיהם של האלים" ‏בשנת 1995,
‏חשבתי שאין לי משהו נוסף לומר
‏על האפשרות של ציוויליזציה אבודה.
‏עד שהתוודעתי לאתר מגליתי עצום ומדהים
‏שבדיוק התגלה בתורכיה.
‏אתר המוכיח שאבותינו מעידן הקרח
‏היו מסוגלים להרבה יותר ‏מכפי שהיסטוריונים חלמו אי פעם.
‏בעיניי, הוא מרמז באופן רציני מאוד ‏על ציוויליזציה אבודה
‏שהארכאולוגיה לא התמודדה איתה.
‏זה אתר שנחשב היום למבנה המגליתי
‏העתיק ביותר ששרד בעולם כולו.
‏מבנה שאולי השאיר עבורנו אזהרה מקודדת בסלע,
‏שהאפוקליפסה העתיקה מעידן הקרח האחרון
‏שכמעט הכחידה את האנושות…
‏עלולה לחזור.
‏אז כעת, פניי מועדות לתורכיה.
‏תרגום כתוביות: אריאן הד